ดัชนีหุ้น11 เม.ย. ปิดบวก19.55 จุด
ตลาดหุ้นวันที่ 11 เม.ย. เปิดตลาดดัชนีบวกแรง และการซื้อขายรอบเช้าสามารถยืนเหนือระดับ 1,500 จุด
11 เม.ย. 2556

ตลาดหุ้นวันที่ 11 เม.ย. เปิดตลาดดัชนีบวกแรง และการซื้อขายรอบเช้าสามารถยืนเหนือระดับ 1,500 จุด 
โดยมีแรงซื้อคืนในหุ้นขนาดใหญ่ ทำให้ปิดตลาดภาคเช้าที่ระดับ1,509.80 จุด เพิ่มขึ้น 19.55 จุด หรือ 1.31% มูลค่าการซื้อขาย 23,610.59 ล้านบาท 5 อันดับหุ้นที่มีการซื้อขายสูงสุด1.ADVANC ปิดที่ 244 บาท เพิ่มขึ้น 7 บาท หรือ 2.95% มูลค่าการซื้อขาย 1,100 ล้านบาท 2.SCB ปิดที่ 175 บาท ไม่เปลี่ยนแปลง มูลค่าการซื้อขาย 1,096 ล้านบาท 3.CK ปิดที่ 23 บาท เพิ่มขึ้น 1.40 บาท หรือ 6.25% มูลค่าการซื้อขาย 961 ล้านบาท 4.KBANK ปิดที่ 199.50 บาท เพิ่มขึ้น 6 บาท หรือ 3.10% มูลค่าการซื้อขาย 881 ล้านบาท 5.SIRI ปิดที่ 4.08 บาท เพิ่มขึ้น 0.18 บาท หรือ 4.62% มูลค่าการซื้อขาย  870 ล้านบาท   บล.เคจีไอ ระบุว่า  ตลาดหุ้นฟื้นเร็วกว่าคาด ให้ซื้อเก็งกำไรระยะสั้น แต่ต้องพร้อมตัดขาดทุนหาก SET ปรับตัวลดลง  โดยให้เลือกหุ้นที่มีคาดว่าผลประกอบการไตรมาสแรกของปีนี้จะออกมาแข็งแกร่ง 
 ขณะที่บล.กรุงศรี ระบุว่า ภาพรวม SET จะมีลักษณะผันผวนไปในทางบวก เมื่อดัชนีสามารถยืนเหนือระดับ 1,480 จุดได้ จะทำให้ดัชนีเข้าสู่ทิศทางขาขึ้นในกรอบ 1,480-1,520 จุด แนะนำให้ซื้อเก็งกำไรระยะสั้นเช่นกัน
  อย่างไรก็ตาม มีปัจจัยที่ต้องติดตามคือกรณีธนาคารกลางญี่ปุ่น(BOJ) ได้ประกาศจะอัดฉีดเม็ดเงิน อีก 1.4 ล้านล้านเหรียญสหรัฐ เข้าสู่เศรษฐกิจญี่ปุ่นเพื่อแก้ไขภาวะเงินฝืดและมีเป้าหมายอัตราเงินเฟ้อที่ 2%  ทางBOJ ยังมีแนวทางอื่นมากกว่านี้ถ้าจำเป็ นเช่นการเข้าซื้อกองทุนอีทีเอฟ และกองทุนREIT ให้มากที่สุด และเข้าซื้อพันธบัตรรัฐบาลในวงเงินมากกว่านี้เช่นการเข้าซื้อพันธบัตรเกือบทั้งหมดในตลาด